**แบบฟอร์มการรายงานผลการนำการประเมินจริยธรรม**

**ไปใช้ในกระบวนการบริหารทรัพยากรบุคคล**

…………………………..

**วัตถุประสงค์**

แบบรายงานการประเมินจริยธรรมมีวัตถุประสงค์เพื่อให้หน่วยงานของรัฐรายงานการนำผลการประเมินจริยธรรมไปใช้ในกระบวนการบริหารทรัพยากรบุคคลในกระบวนการใดกระบวนการหนึ่ง ภายในปีงบประมาณ พ.ศ.2566 อาทิ การตรวจสอบภูมิหลัง/ความประพฤติและพฤติกรรมทางจริยธรรม การประเมินสมรรถนะ หรือ การปฏิบัติราชการ หรือการแต่งตั้ง โอน ย้าย เลื่อนตำแหน่ง หรือการพัฒนา หรือการสอบวัดความเข้าใจเกี่ยวกับมาตรฐานทางจริยธรรม ประมวลจริยธรรม เป็นต้น

**ชื่อหน่วยงาน/ส่วนราชการ** โรงเรียนคลองกิ่วยิ่งวิทยา ตำบลคลองกิ่ว อำเภอบ้านบึง จังหวัดชลบุรี

**ประจำปีงบประมาณ** พ.ศ.2566

**วัน/เดือน/ปี ที่รายงาน** วันที่ ๒1 มิถุนายน พ.ศ.2566

**ประมวลจริยธรรมที่หน่วยงานใช้ดำเนินการภายในหน่วยงาน**

**ชื่อประมวลจริยธรรม** ประมวลจริยธรรมข้าราชการครูและบุคลากรทางการศึกษา

โรงเรียนคลองกิ่วยิ่งวิทยา พ.ศ.2566

**URL ที่เผยแพร่** <http://klongkiew.ac.th/>

**ข้อกำหนดจริยธรรมที่หน่วยงานใช้ดำเนินการภายในหน่วยงาน (ถ้ามี)**

**ชื่อข้อกำหนดจริยธรรม**  ชื่อการดำเนินการหรือกิจกรรมการประเมินการพฤติกรรมทางจริยธรรม

ที่นำไปใช้ในการบริหารทรัพยากรบุคคล

**URL ที่เผยแพร่** <http://klongkiew.ac.th/>

การนำผลการประเมินพฤติกรรมทางจริยธรรมไปใช้ประกอบการพิจารณาตามนโยบายการบริหาร ทรัพยากรบุคคล

1. ขั้นตอนการบริหารทรัพยากรบุคคลที่ได้นำผลการประเมินพฤติกรรมไปใช้ประกอบการดำเนินงาน

1.1 ประเมินพฤติกรรมทางจริยธรรมของเจ้าหน้าที่

1.2 นำผลการประเมินมาประกอบการดำเนินการบริหารทรัพยากรบุคคล ด้านการสรรหา

ด้านการพัฒนา ด้านการประเมินผลการปฏิบัติงาน และด้านการรักษาไว้ซึ่งบุคลากร

2. รายละเอียดการประเมินพฤติกรรมทางจริยธรรมที่สอดคล้องกับมาตรฐานทางจริยธรรม หรือ

ประมวลจริยธรรม หรือข้อกำหนดจริยธรรม หรือพฤติกรรมที่ควรกระทำและไม่ควรกระทำ (Dos & Don’ts)

2.1 ยึดมั่นในสถาบันหลักของประเทศ อันได้แก่ ชาติ ศาสนา พระมหากษัตริย์ และการ

ปกครองระบอบประชาธิปไตยอันมีพระมหากษัตริย์ทรงเป็นประมุข

2.2 ซื่อสัตย์สุจริต มีจิตสำนึกที่ดีและรับผิดชอบต่อหน้าที่

2.3 กล้าตัดสินใจและกระทำในสิ่งที่ถูกต้อง ชอบธรรม

-2-

2.4 ปฏิบัติหน้าที่อย่างเป็นธรรมไม่เลือกปฏิบัติ

2.5 คิดถึงประโยชน์ส่วนรวมมากกว่าประโยชน์ส่วนตัวและมีจิตสาธารณะ

2.6 มุ่งผลสัมฤทธิ์ของงาน

2.7 ดำรงตนเป็นแบบอย่างที่ดีและรักษาภาพลักษณ์ของทางราชการ

3. สรุปผลการดำเนินการประเมินพฤติกรรมทางจริยธรรม

**คำอธิบายและตัวอย่างพฤติกรรมตามมาตรฐานทางจริยธรรม**

**มาตรฐานทางจริยธรรม ข้อที่ ๑**

**ยึดมั่นในสถาบันหลักของประเทศ อันได้แก่ ชาติ ศาสนา พระมหากษัตริย์**

**และการปกครองระบอบประชาธิปไตยอันมีพระมหากษัตริย์ทรงเป็นประมุข**

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| **หลักการ**  ส่งเสริม สนับสนุน.และพิทักษ์รักษาสถาบันหลัก ของประเทศ โดยการรักษาผลประโยชน์และ ชื่อเสียงของประเทศชาติ การปฏิบัติตาม หลักศาสนา การเทิดทูนรักษาไว้ซึ่งสถาบัน พระมหากษัตริย์ รวมทั้งปฏิบัติตามรัฐธรรมนูญ และกฎหมาย  **คำอธิบาย**  **ยึดมั่น** หมายถึง ก. ยึดถืออย่างมั่นคง ไม่เปลี่ยนแปลงง่าย ๆ เช่น ยึดมั่นในหลักการ ยึดมั่นในตัวบุคคล  **ส่งเสริม** หมายถึง ก. เกื้อหนุน ช่วยเหลือ สนับสนุนให้ดีขึ้น  **สนับสนุน** หมายถึง ก. ส่งเสริม ช่วยเหลือ อุปการะ  **พิทักษ์** หมายถึง ก. ดูแลคุ้มครอง  **รักษา** หมายถึง ก. ระวัง เช่น รักษาสุขภาพ ดูแล เช่น รักษาทรัพย์สมบัติ, ป้องกัน เช่น รักษา บ้านเมือง สงวนไว้ เช่น รักษาไมตรี  **เทิดทูน** หมายถึง ก. ยกย่อง เชิดชูไว้เป็นที่ เคารพ  **ต่อต้าน** หมายถึง ก. ปะทะไว้ต้านทานไว้สู้รบ ป้องกันไว้  **ปฏิปักษ์** หมายถึง  (๑) น. ฝ่ายตรงกันข้าม, ข้าศึก, ศัตรู  (๒) ว. ที่ตรงกันข้าม เช่น ฝ่ายปฏิปักษ์ | **ยึดมั่นในสถาบันหลักของประเทศฯ** เช่น  ๑. แสดงออกถึงความภูมิใจในชาติ และยึดถือ  ผลประโยชน์ของประเทศชาติเป็นสำคัญ  ๒. ปกป้อง ดูแลผลประโยชน์และความมั่นคง ของ  ประเทศชาติ  ๓. ยึดมั่นและพิทักษ์รักษาไว้ซึ่งเอกราชและ อธิปไตย  ของชาติให้คงอยู่อย่างมีเกียรติภูมิ  ๔. ไม่แสดงออกในลักษณะการดูหมิ่น เหยียด หยาม  หรือไม่กระทำการอันเป็นการทำลาย ความมั่นคง  ของชาติ รวมทั้งไม่กระทำการอัน เป็นการให้ร้าย  หรือก่อให้เกิดความเสื่อมเสียต่อ ภาพลักษณ์ของ  ประเทศ  ๕. ปฏิบัติตามหลักศาสนาที่ตนนับถือ และ เคารพใน  ความแตกต่างของการนับถือศาสนา  ๖. ประพฤติปฏิบัติตนอยู่ในกรอบศีลธรรมอันดี ๗.  ยกย่อง เชิดชู สถาบันพระมหากษัตริย์ ๘. ไม่  แสดงการต่อต้าน หรือกระทำการอันอาจ เป็น  ปฏิปักษ์ต่อการปกครองระบอบประชาธิปไตย  อันมีพระมหากษัตริย์ทรงเป็นประมุข |

-4-

**มาตรฐานทางจริยธรรม ข้อที่ ๒**

**ซื่อสัตย์สุจริต มีจิตสำนึกที่ดี และรับผิดชอบต่อหน้าที**

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| **หลักการ**  ปฏิบัติหน้าที่อย่างตรงไปตรงมาตามกฎหมาย และตามทำนองคลองธรรม มีจิตสำนึกที่ดี โดยมีความสุจริตใจเป็นที่ตั้ง และมีความพร้อมรับ การตรวจสอบและรับผลจากการกระทำของตน **คำอธิบาย**  **ซื่อสัตย์** หมายถึง ก. ประพฤติตรงและจริงใจ ไม่คิดคดทรยศ ไม่คดโกงและไม่หลอกลวง  **ความซื่อสัตย์** (วิกิพีเดีย ๑๘ ก.ค. ๒๕๖๒) หมายถึง แง่มุมหนึ่งของศีลธรรม แสดงถึง คุณลักษณะทางบวกและคุณธรรม เช่น ความซื่อสัตย์สุจริต ความจริงใจ และความตรงไป ตรงมา พร้อมด้วยความประพฤติตรง ตลอดจน การงดเว้นการโกหก การคดโกง หรือการลักขโมย เป็นต้น ยิ่งไปกว่านั้น ความซื่อสัตย์ ยังหมายถึง ความน่าไว้วางใจ ความภักดี ความเป็นธรรมและ ความบริสุทธิ์ใจอีกด้วย  **ความซื่อสัตย์** (โครงการศึกษาและพัฒนาแบบ ประเมินจริยธรรมข้าราชการพลเรือน, สำนักงาน ก.พ., ๒๕๕๗) หมายถึง การปฏิบัติให้ถูกต้องตามกฎหมาย กฎข้อบังคับทั้งหลาย ไม่คดโกง ไม่ลักขโมย ไม่เอาของหลวงมาเป็นของตน แต่ความ ซื่อสัตย์ต่อกฎระเบียบหรือข้อบังคับเท่านั้นอาจ ไม่เพียงพอ นักการเมืองและเจ้าหน้าที่ของรัฐต้อง มีจิตสำนึกของความซื่อสัตย์อยู่ตลอดเวลา ไม่หาทางตีความกฎหมายหรือข้อบังคับให้ตนเอง สามารถ คอร์รัปชันได้  **สุจริต** หมายถึง น. ความประพฤติชอบ  **สุจริตใจ** หมายถึง ว. บริสุทธิ์ใจ จริงใจ เช่น เขาช่วยเหลือเด็กคนนั้นด้วยความสุจริตใจ ไม่ได้ หวังสิ่งตอบแทน | **ซื่อสัตย์สุจริต มีจิตสำนึกที่ดี และรับผิดชอบ ต่อหน้าที่** เช่น  ๑. ปฏิบัติหน้าที่ด้วยความจริงใจ ตรงไปตรงมา ไม่  กระทำการแสวงหาประโยชน์โดยมิชอบ ในงาน  หรืออาชีพของตน  ๒. ตรงต่อเวลาทั้งการมาปฏิบัติหน้าที่และ การนัด  หมาย  ๓. ปฏิบัติหน้าที่ด้วยความรอบคอบ ถูกต้อง รวดเร็ว  เต็มกำลังความสามารถ  ๔. กล้ารับผิดชอบในความผิดพลาดที่เกิดขึ้นจาก  การปฏิบัติหน้าที่ และพร้อมรับการตรวจสอบ  รวมถึงรับผิดชอบต่อผลการกระทำของตนเอง  อธิบายสิ่งที่ตนได้ปฏิบัติอย่างมีเหตุผลและ  ชอบธรรม กล้ายอมรับผลดีและผลเสียที่เกิดจาก  การกระทำของตนเอง  ๕. มีจิตสำนึกต่อการปฏิบัติหน้าที่ที่ได้รับ มอบหมาย  อย่างเต็มความสามารถ โดยคำนึงถึง ประโยชน์  ของทางราชการและประชาชน และ พร้อมที่จะ  รับผิดเมื่อทำงานผิดพลาดและ ยินดีแก้ไข  ๖. ปฏิบัติหน้าที่ด้วยความรับผิดชอบต่อสังคม  สิ่งแวดล้อม และคำนึงถึงหลักสากลในการ  ปฏิบัติตามหลักสิทธิมนุษยชนในงานของตน เช่น  เข้าร่วมกิจกรรมที่เป็นประโยชน์ต่อสังคม และ  ประเทศชาติ โดยไม่ก่อให้เกิดผลเสียต่อ องค์กรที่  สังกัด  ๗. อดทนหรือยับยั้งชั่งใจต่อผลประโยชน์ ที่เย้ายวน  โดยคำนึงถึงเกียรติและศักดิ์ศรี  ๘. ไม่นำข้อมูลสำคัญหรือข้อมูลความลับ ของ  หน่วยงานและของทางราชการไปใช้เพื่อ การ  แสวงหาผลประโยชน์ส่วนตนหรือพวกพ้อง |

-5-

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| **มโนสุจริต** หมายถึง น.ความประพฤติชอบทางใจ มี ๓ อย่าง ได้แก่ ความไม่โลภอยากได้ของ ของผู้อื่น ๑ ความไม่พยาบาท ๑ ความเห็นถูก ตามทำนองคลองธรรม ๑  **จิตสำนึก** หมายถึง น. ภาวะที่จิตตื่นและรู้ตัว สามารถตอบสนองต่อสิ่งเร้าจากประสาทสัมผัส ทั้ง ๕ คือ รูป เสียง กลิ่น รส และสิ่งที่สัมผัสได้ ด้วยกาย  **รับผิดชอบ** หมายถึง ก. ยอมรับผลทั้งที่ดีและไม่ดี ในกิจการที่ตนได้ทำลงไปหรือที่อยู่ในความดูแล ของตน เช่น สมุห์บัญชีรับผิดชอบเรื่องเกี่ยวกับ การเงิน  **ความรับผิดชอบ** (โครงการศึกษาและพัฒนาแบบ ประเมินจริยธรรมข้าราชการพลเรือน, สำนักงาน ก.พ., ๒๕๕๗) หมายถึง ความรับรู้หรือความ ตระหนักในภาระหน้าที่ของตนว่ามีอะไรบ้าง มีขอบเขตมากน้อยเพียงใด และถ้ามีความ ผิดพลาดเกิดขึ้นก็จะต้องยอมรับผิด  **ความพร้อมรับผิด** (คู่มืออบรมวิทยากรการ ป้องกันทุจริต โครงการเสริมสร้างคุณธรรม จริยธรรมและธรรมาภิบาลในสถานศึกษา “ป้องกันการทุจริต”, สพฐ. และสำนักงาน ป.ป.ช.) หมายถึง การปฏิบัติหน้าที่ของเจ้าหน้าที่ ของรัฐหน่วยงาน ซึ่งยึดหลักด้านคุณธรรม จริยธรรม โดยคำนึงถึงความถูกต้องตามกฎหมาย จรรยาบรรณวิชาชีพอย่างมีประสิทธิภาพ เป็นที่ ยอมรับและเชื่อถือจากผู้รับบริการหรือผู้มีส่วนได้ ส่วนเสียที่แสดงถึงความพยายามในการปฏิบัติ หน้าที่อย่างเต็มความสามารถ  **พฤติกรรมตามค่านิยมซื่อสัตย์รับผิดชอบ** (รายงานการวิจัย กรณีศึกษาบุคคลตัวอย่างและ เครื่องชี้วัดเพื่อนำไปสู่การพัฒนาพฤติกรรม ข้าราชการยุคใหม่, สำนักงาน ก.พ., ๒๕๔๗) หมายถึง การที่ข้าราชการปฏิบัติหน้าที่อย่างเต็ม ความสามารถด้วยการทุ่มเทกำลังกาย สติปัญญา และเวลาให้แก่ทางราชการ ปฏิบัติงานได้สำเร็จ ตรง | ๙. ยอมรับฟังความคิดเห็นของผู้อื่นและพร้อมที่ จะ  แก้ไขหรือปรับปรุงเมื่อพบข้อผิดพลาด โดยเร็ว  ที่สุด  ๑๐. ให้คำปรึกษาแนะนำผู้อื่นด้วยความซื่อสัตย์  ตรงไปตรงมา และให้ข้อมูลรายละเอียด ที่  สมบูรณ์ครบถ้วน เพียงพอ  ๑๑. ไม่ใช้เวลาและทรัพยากรของทางราชการ เพื่อ  ไปทำงานภายนอกให้ผลประโยชน์กับ ตนเองและ  ครอบครัว  ๑๒. ระมัดระวัง ใส่ใจในการปฏิบัติงานเพื่อ รักษา  ทรัพย์สินสาธารณะ และสิ่งแวดล้อม  ๑๓. ไม่ลอกหรือนำผลงานของผู้อื่นมาใช้เป็น ของ  ตนเองโดยมิได้ระบุแหล่งที่มา รวมทั้ง การไม่ใช้  สิ่งของ วัสดุอุปกรณ์ หรือซอฟต์แวร์ ที่เป็นการ  ละเมิดลิขสิทธิ์หรือผิดกฎหมาย  ๑๔. ไม่เลี่ยงหรือปฏิเสธความรับผิดชอบ ไม่  กล่าวโทษผู้อื่นเมื่อเกิดข้อผิดพลาด  ๑๕. ปฏิบัติงานด้วยความรอบคอบ ใส่ใจ ระมัดระวัง  ถูกต้อง รักษาผลประโยชน์สาธารณะ อย่างเต็ม  ความสามารถ |

-6-

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| ตามกำหนดเวลา และตรงตามการนัดหมาย มีความเสียสละในการปฏิบัติงานที่บางครั้งอาจ ต้องปฏิบัตินอกเหนือจากหน้าที่หรือเวลาราชการ ทั้งนี้ เพื่อผลประโยชน์ของทางราชการหรือ ประชาชน ไม่นำทรัพยากรของทางราชการมาใช้ เป็นของส่วนตัว และแสดงพฤติกรรมที่คงไว้ ซึ่งเกียรติของข้าราชการ โดยไม่โอนอ่อนต่อความ ทุจริต หรือผู้มีอิทธิพล |  |

**มาตรฐานทางจริยธรรม ข้อที่ ๓**

**กล้าตัดสินใจและกระทำในสิ่งที่ถูกต้องชอบธรรม**

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| **หลักการ**  กล้าตัดสินใจและยกย่องผู้ที่ทำในสิ่งที่ถูกต้อง ชอบธรรม และกล้าแสดงความคิดเห็น คัดค้าน หรือเสนอให้มีการลงโทษผู้ที่ทำสิ่งที่ไม่ถูกต้อง รวมทั้งไม่ยอมกระทำในสิ่งที่ไม่เหมาะสมเพียง เพื่อรักษาประโยชน์หรือสถานภาพของตนเอง **คำอธิบาย**  **กล้า** หมายถึง ก. ไม่กลัว, ไม่ครั่นคร้าม  **ถูกต้อง** หมายถึง ก. ไม่ผิด เช่น คำตอบถูกต้อง  **ชอบธรรม** หมายถึง ว. ถูกตามหลักธรรม ถูกตามนิตินัย  **ชอบ** หมายถึง (๑) ก. ถูกต้อง เช่น คิดชอบ ชอบแล้ว (๒) ก. เหมาะ เช่น ชอบด้วยกาลเทศะ (๓) ก. มีสิทธิ์ เช่น ชอบที่จะทำได้  **ทำนอง** หมายถึง น. ทาง, แบบ, แบบอย่าง, เช่น ทำนองคลองธรรม ทำนองเดียวกัน  **คลองธรรม** (คู่มือการกำหนดสมรรถนะ ในราชการพลเรือน: คู่มือสมรรถนะหลัก, สำนักงาน ก.พ., ๒๕๕๓) หมายถึง การยึดมั่น ในความถูกต้องชอบธรรม และจริยธรรม  **การยึดมั่นในความถูกต้องชอบธรรม และ จริยธรรม** (คู่มือการกำหนดสมรรถนะใน ราชการพลเรือน: คู่มือสมรรถนะหลัก, สำนักงาน ก.พ., ๒๕๕๓)หมายถึง การดำรงตน และการประพฤติปฏิบัติตนในวิถีแห่งความดีงามความถูกต้อง ทั้งในกรอบของกฎหมาย คุณธรรม จริยธรรม และจรรยาบรรณแห่ง วิชาชีพ เพื่อภาพลักษณ์ ศักดิ์ศรี ชื่อเสียง และ เกียรติยศของความเป็นข้าราชการทีดี  **พฤติกรรมตามค่านิยมกล้ายืนหยัดทำในสิ่งที่ถูกต้อง** (รายงานการวิจัย กรณีศึกษาบุคคล ตัวอย่างและเครื่องชี้วัดเพื่อนำไปสู่การพัฒนา **พฤติกรรมข้าราชการยุคใหม่**, สำนักงาน ก.พ., | **กล้ายืนหยัดทำในสิ่งที่ถูกต้องชอบธรรม** เช่น  ๑. ปฏิบัติหน้าที่ให้ถูกต้อง ชอบธรรม  ๒. รับผิดชอบต่อผลการกระทำของตนเอง อธิบาย  สิ่งที่ตนได้ปฏิบัติอย่างมีเหตุผลและชอบธรรม  กล้ายอมรับผลดี และผลเสียที่เกิดจากการกระทำ  ของตนเอง  ๓. กล้าแจ้งเหตุหรือร้องเรียนเมื่อพบเห็น การกระทำ  ผิด แม้ผู้กระทำผิดจะเป็นเพื่อน ร่วมงาน หรือ  ผู้บังคับบัญชาในหน่วยงานเดียวกัน  ๔. เปิดเผยการทุจริตที่พบเห็นหรือรายงาน การ  ทุจริตประพฤติมิชอบต่อผู้บังคับบัญชาหรือ ผู้มี  หน้าที่รับผิดชอบโดยไม่ปล่อยปละละเลย  ๕. ให้ความช่วยเหลือประชาชนที่ถูกละเมิดหรือ  ได้รับการปฏิบัติที่ไม่เป็นธรรม  ๖. ไม่หลีกเลี่ยงกฎหมายหรือใช้ช่องว่างทาง  กฎหมายเพื่อเอื้อประโยชน์ให้แก่ตนเองหรือผู้อื่น ๗. ปฏิบัติงานตามหลักวิชา ตามหลักการ และ  จรรยาบรรณ โดยไม่ประนีประนอมกับความเลว  ไม่หวั่นเกรงต่อการข่มขู่หรืออิทธิพลใด ๆ  ๘. ให้รางวัลแก่ผู้กระทำความดี และกล้าลงโทษ  ผู้กระทำผิดอย่างเหมาะสม เป็นธรรม  ๙. ไม่ใช้ระบบคอมพิวเตอร์ของสำนักงาน ในการ  เผยแพร่ข้อมูลที่ไม่เหมาะสมในทาง ศีลธรรม  ขนบธรรมเนียม และจารีตประเพณี หรือละเมิด  กฎหมาย เช่น การสร้างความเสียหาย แก่  ชื่อเสียง และทรัพย์สิน การมีไว้ซึ่งสื่อลามก  อนาจาร การส่งต่อจดหมายอิเล็กทรอนิกส์ที่เป็น  การรบกวน สร้างความรำคาญหรือเป็นการ  โฆษณา สินค้า ธุรกิจและบริการ นอกเหนือจากที่  ราชการ กำหนด รวมถึงการใช้คอมพิวเตอร์หรือ  สื่อที่ไม่ เหมาะสมขณะทำงาน เช่น การเล่นพนัน  ออนไลน์ การเข้าเว็บไซต์ที่ไม่เหมาะสม หรือดู  หนังออนไลน์ |

-7-

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| ๒๕๔๗) หมายถึง การปฏิบัติหน้าที่ของ ข้าราชการที่กล้าต้านทานกับอิทธิพลหรือ ผลประโยชน์ทั้งที่มาจากภายในหน่วยงานเอง หรือจากภายนอกที่จะทำให้ข้าราชการผู้นั้น ปฏิบัติไม่ถูกต้องตามระเบียบกฎเกณฑ์ หรือหลักจรรยาบรรณวิชาชีพของตน ทั้งกล้าที่ จะพูดและกระทำเพื่อรักษาผลประโยชน์ของ ทางราชการ เมื่อพบเห็นการกระทำที่ไม่ถูกต้อง และพยายามหลีกเลี่ยงไปจากสถานการณ์ ที่เสี่ยงต่อการกระทำผิด ซึ่งรวมถึงการหาความ ช่วยเหลือจากผู้มีอำนาจกว่าเพื่อป้องกันไม่ให้ เกิดสถานการณ์ที่ไม่ถูกต้องขึ้น | ๑๐. ใช้ดุลพินิจอย่างมีเหตุมีผลในการตัดสินใจ  กระทำหรือไม่กระทำด้วยความสุจริตใจ เพื่อ  ประโยชน์ของส่วนรวมหรือประชาชน เป็นสำคัญ **กล้าคัดค้านในสิ่งที่ไม่ถูกต้องไม่ชอบธรรม** เช่น  ๑. ไม่ทำผิดระเบียบ กฎหมาย แม้ผู้บังคับบัญชา  จะสั่งให้ทำในสิ่งที่ไม่ถูกต้องก็กล้าที่จะคัดค้าน  ตรวจสอบตามกระบวนการ  2. บันทึกการคัดค้านการดำเนินการที่ไม่  ถูกต้องไว้ ในรายงานการประชุมหรือในการเสนอ  เรื่อง แล้วแต่กรณี |

**มาตรฐานทางจริยธรรม ข้อที่ ๔**

**คิดถึงประโยชน์ส่วนรวมมากกว่าประโยชน์ส่วนตัว และมีจิตสาธารณะ**

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| **หลักการ**  คิดถึงประโยชน์ของส่วนรวมเป็นที่ตั้ง มีความ เสียสละ และมีจิตสาธารณะในการปฏิบัติหน้าที่ รวมทั้งไม่กระทำการอันมีลักษณะเป็นการขัดกันระหว่างประโยชน์ส่วนบุคคลและประโยชน์ ส่วนรวม  **คำอธิบาย**  **คิดถึง** หมายถึง ก. นึกถึง นึกถึงด้วยใจผูกพัน  **ประโยชน์ส่วนรวม** (วิกิพจนานุกรม ๒๒ ก.ค. ๒๕๖๒) หมายถึง (๑) น. สิ่งที่เป็นผลดีแก่คนส่วนใหญ่ในกลุ่ม ๆ หนึ่ง, ภาวะที่เกิดผลดีเช่นนั้น (๒) น. สิ่งที่เป็นผลดีแก่ประชาชนส่วนใหญ่, ภาวะที่เกิดผลดีเช่นนั้น (๓) น. (กฎหมาย) ประโยชน์อันเกิดจากการ จัดทำบริการสาธารณะหรือการจัดให้มีสิ่ง สาธารณูปโภค, ภาวะที่เกิดประโยชน์เช่นนั้น (๔) น. (กฎหมาย, ไทย) ประโยชน์ต่อสาธารณะ หรือประโยชน์อันเกิดจากการจัดทำบริการ สาธารณะหรือการจัดให้มีสิ่งสาธารณูปโภค หรือ ประโยชน์อื่นใดที่เกิดจากการดำเนินการหรือ การกระทำซึ่งมีลักษณะเป็นการส่งเสริมหรือ สนับสนุนประชาชนเป็นส่วนรวม  **ประโยชน์ส่วนรวม** (หลักสูตรต้านทุจริตศึกษา : การคิดแยกแยะระหว่างผลประโยชน์ส่วนตนกับ ผลประโยชน์ส่วนรวม, ดร.ดำรงค์ ชลสุข, ๒๕๖๑) หมายถึง หรือผลประโยชน์สาธารณะ ประโยชน์ ของชุมชนโดยรวม ไม่ใช่ผลรวมของประโยชน์ของ ปัจเจกบุคคล และไม่ใช่ผลประโยชน์ของกลุ่มชน  **ประโยชน์ส่วนตัว** (หลักสูตรต้านทุจริตศึกษา : การคิดแยกแยะระหว่างผลประโยชน์ส่วนตนกับ ผลประโยชน์ส่วนรวม, ดร.ดำรงค์ ชลสุข, ๒๕๖๑)หมายถึง ผลประโยชน์ที่บุคคลได้รับ โดยอาศัย ตำแหน่งหน้าที่ของตนหาผลประโยชน์จาก | **คิดถึงประโยชน์ส่วนรวมมากกว่าประโยชน์ส่วนตัว และมีจิตสาธารณะ** เช่น  ๑. สามารถแยกเรื่องส่วนตัวออกจากหน้าที่การงาน  ไม่แสวงหาประโยชน์โดยมิชอบจากตำแหน่งหน้า  ที่ เช่น ไม่ใช้ความสนิทส่วนตัว ปูนบำเหน็จพิเศษ  แก่ ผู้ใต้บังคับบัญชา  ๒. ไม่เอาประโยชน์ส่วนตนมาทำให้ประโยชน์  ส่วนรวม ต้องเสียไป เช่น ปฏิบัติงานตามอำนาจ  หน้าที่โดยไม่ ดำเนินการอันจะเป็นการสร้างการ  ผูกมัดหรือรับว่าจะ ดำเนินการในเรื่องที่อยู่  นอกเหนืออำนาจหน้าที่ของตนโดยจงใจ  ๓. มีจิตสำนึกในการใช้ทรัพย์สิน บุคลากร และเวลา  ของหน่วยงานอย่างคุ้มค่าและเป็นประโยชน์ต่อ  ส่วนรวมในงานและอาชีพของตน  ๔. มีจิตสาธารณะ จิตอาสา อุทิศตนปฏิบัติหน้าที่  โดยคิดถึงความผาสุกและประโยชน์ส่วนรวมของ  ประชาชน  ๕. ปฏิบัติตามมาตรการทางกฎหมายเกี่ยวกับ  ผลประโยชน์ทับซ้อน คู่มือ แนวทางการจัดการ  ผลประโยชน์ทับซ้อนของหน่วยงานของตน  ๖. หลีกเลี่ยงไม่เข้าไปอยู่ในสถานการณ์ที่จะได้  ประโยชน์จากการปฏิบัติหน้าที่ของตน  ๗. มีส่วนในการช่วยเหลือสังคมในเรื่องต่าง ๆ ที่เป็น  ปัญหา หรือเกิดความเดือดร้อน โดยรู้ถึงสิทธิและ  หน้าที่ในความรับผิดชอบ  ๘. มีส่วนร่วมในกิจกรรมของหน่วยงานหรือกิจกรรม  ของชุมชนเพื่อสร้างชุมชนให้เข้มแข็ง  ๙. ตัดสินใจและกระทำใด ๆ บนพื้นฐานของหลักการ  กฎหมาย หลักคุณธรรมที่ชอบธรรม โดยยึดหลัก  เหตุผลของสาธารณะ ประเทศชาติ และ  มนุษยธรรม  ๑๐. สร้างความมั่นใจต่อสาธารณชนว่าการกระทำ  ของเราไม่ถูกกระทำโดยผลประโยชน์และ  ความสัมพันธ์ส่วนตัว |

-10-

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| บุคคล หรือกลุ่มบุคคล มีทั้งที่เกี่ยวกับเงินทองและไม่ได้ เกี่ยวกับเงินทอง เช่น ที่ดิน หุ้น ตำแหน่ง หน้าที่ สัมปทาน ส่วนลด ของขวัญ หรือสิ่งที่แสดงน้ำใจ ไมตรีอื่น ๆ การลำเอียง การเลือกปฏิบัติ เป็นต้น  **ผลประโยชน์ส่วนตน** (คู่มือป้องกันผลประโยชน์ ทับซ้อน, สำนักงานปลัดกระทรวงการคลัง, ๒๕๖๐) หมายถึง ผลประโยชน์ส่วนบุคคล ซึ่งผลประโยชน์นี้อาจเป็นตัวเงินหรือทรัพย์สิน อื่น ๆ รวมถึงผลประโยชน์ในรูปแบบอื่น ๆ ที่ทำ ให้ผู้ได้รับพึงพอใจ  **ผลประโยชน์ทับซ้อน** (ชุดความรู้การเฝ้าระวัง การทุจริตของหน่วยงานภาครัฐ, สำนักงาน ป.ป.ช.) หมายถึง การที่เจ้าหน้าที่ของรัฐกระทำ การใด ๆ ตามอำนาจหน้าที่เพื่อประโยชน์ส่วนรวม แต่กลับเข้าไปมีส่วนได้ส่วนเสียกับกิจกรรมหรือ การดำเนินการที่เอื้อผลประโยชน์ให้กับตนหรือ พวกพ้อง ทำให้การใช้อำนาจหน้าที่เป็นไปโดย ไม่สุจริต ก่อให้เกิดผลเสียต่อภาครัฐ  **ผลประโยชน์ทับซ้อน** (คู่มือการพัฒนาและ ส่งเสริมการปฏิบัติตามมาตรฐานทางจริยธรรม ข้าราชการพลเรือน,สำนักงาน ก.พ., ๒๕๕๔) หมายถึง สถานการณ์หรือการกระทำของบุคคล ไม่ว่าจะเป็นนักการเมือง ข้าราชการ พนักงาน บริษัท หรือผู้บริหารมีผลประโยชน์ส่วนตน เข้ามาเกี่ยวข้องจนส่งผลกระทบต่อการตัดสินใจ หรือการปฏิบัติหน้าที่ในตำแหน่งนั้นรับผิดชอบอยู่ และส่งผลกระทบต่อประโยชน์ส่วนรวม กล่าวคือ การที่เจ้าหน้าที่ของรัฐ ตัดสินใจหรือปฏิบัติ หน้าที่ในตำแหน่งของตนอันก่อให้เกิดประโยชน์ ต่อตนเองหรือพวกพ้องมากกว่าประโยชน์ ส่วนรวม ซึ่งการกระทำนั้นอาจจะเกิดขึ้นอย่างรู้ตัว หรือไม่รู้ตัว ทั้งเจตนาและไม่เจตนา ซึ่งมีรูปแบบ ที่หลากหลาย จนกระทั่งกลายเป็นสิ่งที่ปฏิบัติกัน ทั่วไปโดยไม่เห็นว่าเป็นความผิด เช่น การรับ สินบน การจ่ายเงินใต้ | ๑๑. ไม่ใช้ตำแหน่งหน้าที่หรืออิทธิพล กดดันต่อการ  ตัดสินใจใด ๆ ของตนหรือผู้อื่นที่เกี่ยวข้องกับงาน  ในหน้าที่ราชการ  ๑๒. หลีกเลี่ยงกิจกรรมใด ๆ ที่ทำให้องค์กรหรือ  บริการของรัฐเสื่อมเสียชื่อเสียง หรือทำให้  ประชาชนขาดความไว้วางใจ  ๑๓. ไม่ใช้ตำแหน่งหน้าที่เพื่อให้ได้มาเพื่อ  ผลประโยชน์ส่วนตน ไม่ว่าจะเป็นของขวัญ  รางวัล หรือผลประโยชน์ในรูปแบบใด ๆ และยึด  คำแนะนำ เกี่ยวกับการรับของขวัญ ของกำนัล  การรับรองแขก และจัดการกับผลประโยชน์ทับ  ซ้อน |

-11-

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| โต๊ะ การจ่ายเงินตอบแทน เพื่อให้ตนเองได้เลื่อนตำแหน่ง  **ผลประโยชน์ทับซ้อน** (การขัดกันแห่ง ผลประโยชน์และมาตรา ๑๐๐ โดย ดร.กำชัย จงจักรพันธ์, สำนักงาน ป.ป.ช., ๒๕๕๕) หมายถึง สภาวการณ์ สถานการณ์ หรือข้อเท็จจริง ที่บุคคลมีอำนาจหน้าที่ที่จะต้องใช้ดุลพินิจ ปฏิบัติ หน้าที่หรือกระทำการอย่างหนึ่งอย่างใด ตามอำนาจหน้าที่เพื่อส่วนรวม เพื่อหน่วยงาน หรือเพื่อองค์กร แต่ตนเองผลประโยชน์ส่วนตน เกี่ยวข้องอยู่ในเรื่องนั้น ๆ  **จิตสาธารณะ** หมายถึง (๑) น. (Public mind, Public consciousness) คือ ความรู้สึกของบุคคลที่มองเห็นถึงปัญหาต่าง ๆ ที่เกิดขึ้นในสังคม แล้วรู้สึกอยากเข้าไปมีส่วน ในการช่วยเหลือสังคมในเรื่องต่าง ๆ ที่เป็น ปัญหา หรือเกิดความเดือดร้อน โดยรู้ถึงสิทธิ และหน้าที่ในความรับผิดชอบ พร้อมลงมือ ปฏิบัติร่วมช่วยเหลือและแก้ไขปัญหาต่าง ๆ ให้แก่สังคมของเราร่วมกับผู้อื่น หรือเรียกง่าย ๆ ว่าเป็นน้ำใจของคนที่มีความเอื้อเฟื้อเผื่อแผ่ซึ่งกันและกันในสังคมด้วยความเต็มใจโดยไม่หวัง ผลใด ๆ ตอบแทน  (๒) น. ความรู้สึกตระหนักของบุคคลถึงปัญหา ที่เกิดขึ้นในสังคม ทำให้เกิดความรู้สึกที่ปรารถนา จะร่วมและมีส่วนช่วยเหลือสังคม |  |

-12-

**มาตรฐานทางจริยธรรม ข้อที่ ๕**

**มุ่งผลสัมฤทธิ์ของงาน**

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| หลักการ มุ่งมั่น อุทิศตน ปฏิบัติหน้าที่เพื่อให้บรรลุผล สัมฤทธิ์ตามเป้าหมายอย่างมีประสิทธิภาพ ประสิทธิผล และคิดถึงประโยชน์และความคุ้มค่า ในการใช้ทรัพยากรของรัฐ คำอธิบาย มุ่ง หมายถึง ก. ตั้งใจ เช่น มุ่งทำความดี, ตั้งหน้า เช่น มุ่งศึกษาหาความรู้ ผล หมายถึง (๑) น. สิ่งที่เกิดจากการกระทำ เช่น ผลแห่งการ ทำดี ผลแห่งการทำชั่ว (๒) น. ประโยชน์ที่ได้รับ สัมฤทธิ์หมายถึง น. ความสำเร็จ ในคำว่า สัมฤทธิผล การมุ่งผลสัมฤทธิ์ (คู่มือการกำหนดสมรรถนะ ในราชการพลเรือน : คู่มือสมรรถนะหลัก, สำนักงาน ก.พ.) หมายถึง ความมุ่งมั่นและตั้งใจที่จะปฏิบัติหน้าที่ราชการให้ดี ให้มีประสิทธิผล หรือให้สูงเกินกว่ามาตรฐานที่มีอยู่ การมุ่งผลสัมฤทธิ์ (โครงการศึกษาและพัฒนา แบบประเมินจริยธรรมข้าราชการพลเรือน, สำนักงาน ก.พ., ๒๕๕๓) หมายถึง ความมุ่งมั่น จะปฏิบัติราชการให้หรือให้เกินมาตรฐานที่มีอยู่ โดยมาตรฐานนี้อาจเป็นผลการปฏิบัติงานที่ผ่าน มาของตนเอง หรือเกณฑ์วัดผลสัมฤทธิ์ ที่ส่วนราชการกำหนดขึ้น อีกทั้งยังหมายรวมถึง การสร้างสรรค์พัฒนาผลงานหรือกระบวนการ ปฏิบัติงานตามเป้าหมายที่ยากและท้าทายชนิดที่ ไม่เคยมีผู้ใดสามารถกระทำได้มาก่อน โดยเฉพาะ การบริหารงานภาครัฐในปัจจุบันเน้นผลสัมฤทธิ์ ของการปฏิบัติงานเป็นสำคัญ โดยในบางครั้ง ก็จะต้องพิจารณาตัดขั้นตอนบางอย่างที่ไม่จำเป็น ทิ้งไปบ้าง เพื่อรังสรรค์งานที่มีคุณค่าและ คุณประโยชน์อย่างแท้จริง พฤติกรรมตามค่านิยมมุ่งผลสัมฤทธิ์ของงาน (รายงานการวิจัย กรณีศึกษาบุคคลตัวอย่างและ เครื่องชี้วัดเพื่อนำไปสู่การพัฒนาพฤติกรรม ข้าราชการยุคใหม่, สำนักงาน ก.พ., ๒๕๔๗) หมายถึง การปฏิบัติงานของข้าราชการที่มุ่ง | มุ่งผลสัมฤทธิ์ของงาน เช่น ๑. ปฏิบัติงานด้วยความรับผิดชอบ มุ่งมั่น ขยัน อดทนเพื่อให้งานบรรลุผลสำเร็จตามเป้าหมาย ทันตามกำหนดเวลาโดยได้ผลลัพธ์อย่างคุ้มค่า ทั้งใน ส่วนของการใช้เงิน เวลา และทรัพยากรอย่าง ประหยัด มีประสิทธิภาพและประสิทธิผล ๒. แสวงหาวิธีปฏิบัติงานให้บรรลุผลสำเร็จได้อย่าง มีประสิทธิภาพและประหยัดมากขึ้น ๑. ๓. ปฏิบัติงานโดยไม่ยึดติดอยู่ในกฎระเบียบที่เป็น อุปสรรคต่อการทำงาน แต่มุ่งเป้าหมายขององค์กร โดยมีตัวชี้วัดเป็นรูปธรรมว่าการทำงานนั้น ๆ บรรลุ เป้าหมายหรือไม่ และมีการติดตามผลเป็นระยะ อย่างต่อเนื่อง ๔. มุ่งพัฒนาตนเองอย่างต่อเนื่อง โดยการใฝ่หา ความรู้ และนำความรู้ ความเชี่ยวชาญไปใช้พัฒนา ตนเองและสร้างสรรค์งานเพื่อส่วนรวม รวมทั้ง พยายามรักษามาตรฐานการทำงาน๕. รับฟังความคิดเห็นและคำวิจารณ์ที่มีเหตุผล พร้อมที่จะตอบชี้แจงอย่างมีเหตุผล และอธิบาย เหตุผลให้แก่ผู้ร่วมงานและผู้มีส่วนเกี่ยวข้อง ๖. เชื่อมั่นในระบบการทำงานเป็นทีม ประสานงาน กับทีมงานและฝ่ายที่เกี่ยวข้องให้เกิดความเข้าใจ ในเป้าหมายและเนื้อหาสาระของงานที่ตรงกัน เพื่อให้งานบรรลุตามเป้าหมาย ๗. ใช้ทักษะและสมรรถนะอย่างเต็มที่ ในการทำงาน ที่รับผิดชอบอย่างมืออาชีพได้ผลลัพธ์ตามเป้าหมาย ๘. มีมานะ พยายาม ฝ่าฟันอุปสรรค มุ่งมั่นในการ ทำงานให้สำเร็จตามเป้าหมาย ๙. จัดสภาพที่เอื้ออำนวยต่อการทำงานให้สำเร็จ และขจัดสภาพที่ขัดขวางต่อการทำงาน เช่น การทำ ๕ส, การจัดระเบียบแฟ้มงาน, การใช้เทคโนโลยีต่าง ๆ เข้ามาช่วยในการทำงาน ๑๐. ปฏิบัติงานและพัฒนางานเพื่อให้ได้ผลงานที่มี คุณภาพดีกว่าเดิม และมีมาตรฐานสูง ๑๑. ปรับปรุงวิธีการ กระบวนการทำงาน ตลอดจน กฎเกณฑ์ที่ไม่ชอบธรรม หรือเป็น |

-13-

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| ให้เกิด ความสำเร็จในงาน โดยคำนึงถึงผลลัพธ์ของงาน เป็นหลัก ซึ่งแสดงออกโดยการตั้งเป้าหมาย ในการปฏิบัติงาน ทั้งเป้าหมายใหญ่และแยกออก เป็นเป้าหมายย่อย มีการจัดสภาพที่จะเอื้อต่อ ความสำเร็จในงาน และขจัดสภาพที่ขัดขวางการ ทำงานให้สำเร็จ รวมถึงการฟันฝ่าอุปสรรคทุกอย่างที่ขวางกั้น ปฏิบัติงานอย่างรอบคอบ โดยใช้ ทรัพยากรอย่างประหยัดและคุ้มค่า ซึ่งรวมถึง ทรัพยากรบุคคล งบประมาณ วัสดุอุปกรณ์ วิธีการ และเวลา มีการประเมินติดตามการ ปฏิบัติงานเป็นระยะ และมีการปรับปรุงงานที่ทำ แ ละ กระ บวนการท ำงานเพื่อให้งาน มี ประสิทธิภาพยิ่งขึ้น ในที่สุดสามารถปฏิบัติงาน ได้บรรลุเป้าหมาย | อุปสรรคต่อการ ทำงานในหน่วยงาน โดยการสร้างสรรค์สิ่งใหม่ที่มี คุณภาพอย่างต่อเนื่อง สม่ำเสมอ ๑๒. ประสานงานกับทุกฝ่ายที่เกี่ยวข้อง รักษา สัมพันธภาพในการปฏิบัติงานกับผู้ร่วมงานและ ผู้รับบริการ มีความสามัคคีในการปฏิบัติงาน เพื่อให้ งานบรรลุผลเป็นประโยชน์ต่อส่วนรวม |

-14-

**มาตรฐานทางจริยธรรม ข้อที่ ๖**

**ปฏิบัติหน้าที่อย่างเป็นธรรมและไม่เลือกปฏิบัติ**

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| หลักการ ปฏิบัติหน้าที่ด้วยความเที่ยงธรรม ปราศจากอคติ และไม่เลือกปฏิบัติโดยการใช้ความรู้สึกหรือ ความสัมพันธ์ส่วนตัวหรือเหตุผลของความ แตกต่าง เช่น เชื้อชาติ ศาสนา เพศ อายุ สภาพ ร่างกาย สถานะทางเศรษฐกิจสังคม คำอธิบาย เป็นธรรม หมายถึง ว. ถูกต้อง ปฏิบัติหมายถึง (๑) ก. ดำเนินการไปตามระเบียบแบบแผน เช่น ปฏิบัติราชการ กระทำเพื่อให้เกิดความชำนาญ เช่น ภาคปฏิบัติ (๒) ก. กระทำตาม เช่น ปฏิบัติตามสัญญา (๓) ก. ประพฤติ เช่น ปฏิบัติสมณธรรม ปฏิบัติ ต่อกันเที่ยงธรรม หมายถึง ว. ตั้งตรงด้วยความเป็น ธรรม อคติ หมายถึง น. ความลำเอียง มี ๔ อย่าง คือ ฉันทาคติ = ความลำเอียงเพราะรัก โทสาคติ = ความลำเอียงเพราะโกรธ ภยาคติ = ความลำเอียง เพราะกลัว โมหาคติ = ความลำเอียงเพราะเขลา (ป.) พฤติกรรมตามค่านิยมไม่เลือกปฏิบัติ (รายงาน การวิจัย กรณีศึกษาบุคคลตัวอย่างและเครื่องชี้วัด เพื่อนำไปสู่การพัฒนาพฤติกรรมข้าราชการยุคใหม่, สำนักงาน ก.พ., ๒๕๔๗) หมายถึง การที่ข้าราชการปฏิบัติหน้าที่หรือ ให้บริการแก่ผู้ที่มารับบริการอย่างเท่าเทียมกัน โดยไม่แบ่งแยกว่าเป็นข้าราชการหรือคนทั่วไป ไม่แบ่งแยกเชื้อชาติ ศาสนา ฐานะทางเศรษฐกิจ ระดับความรู้ และความใกล้ชิด ให้บริการด้วย ความสะดวก ถูกต้อง รวดเร็ว ทันกับสถานการณ์ อย่างมีน้ำใจ เมตตากรุณา และเอื้อเฟื้อ กรณีมีเหตุ จำเป็นหรือเหตุฉุกเฉินที่ต้องบริการให้ผู้ใดก่อน ก็สามารถอธิบายเหตุผลให้ผู้รับบริการคนอื่น ทราบทั่วกัน | ปฏิบัติหน้าที่อย่างเป็นธรรมและไม่เลือกปฏิบัติ เช่น ๑. ปฏิบัติหน้าที่ด้วยความเที่ยงธรรม เสมอภาค เท่าเทียม ปราศจากอคติ ไม่นำความรู้สึกส่วนตัว เช่น ความรัก ความโกรธ ความกลัว ความหลง มาใช้ในการ ตัดสินใจปฏิบัติหน้าที่ในเรื่องต่าง ๆ โดยในกรณีทั่วไป ต้องไม่เลือกปฏิบัติด้วยเหตุผลของความแตกต่าง เช่น เชื้อชาติศาสนา เพศ อายุ สภาพร่างกาย หรือ สถานะทางเศรษฐกิจสังคม และความเชื่อทาง การเมือง สำหรับในกรณีฉุกเฉิน เร่งด่วน หรือมีเหตุ จำเป็น ต้องปฏิบัติต่อกลุ่มที่ควรได้รับความคุ้มครอง อย่างมีเหตุมีผลเพื่ออำนวยความสะดวก เช่น เด็ก สตรี ผู้สูงอายุ คนพิการหรือผู้ด้อยโอกาส หรือ หากต้องเลือกที่จะบริการแก่ประชาชนผู้อยู่ห่างไกล และเดินทางลำบาก ก็ต้องอธิบายความจำเป็นให้แก่ ผู้รับบริการคนอื่น ๆ ที่รออยู่รับทราบทั่วกัน๒. ให้บริการด้วยความเต็มใจ ยิ้มแย้ม แจ่มใส รักษา ประโยชน์ให้แก่ผู้รับบริการทุกคนเท่าที่จะทำได้ใส่ใจ ผู้อื่นจากใจจริง แสดงออกถึงความห่วงใย เคารพ ศักดิ์ศรีของทุกคนทุกบทบาท ปฏิบัติต่อทุกคนอย่าง ให้เกียรติ |

-15-

**มาตรฐานทางจริยธรรม ข้อที่ ๗**

**ดำรงตนเป็นแบบอย่างที่ดีและรักษาภาพลักษณ์ของทางราชการ**

|  |  |
| --- | --- |
| **คำอธิบาย** | **ตัวอย่างพฤติกรรมตามมาตรฐานทางจริยธรรม** |
| หลักการ ดำรงตนแบบอย่างที่ดีในการดำเนินชีวิตด้วยการ รักษาเกียรติศักดิ์ของความเป็นข้าราชการและเจ้าหน้าที่ของรัฐ รวมทั้งปฏิบัติตนเป็นพลเมืองดี ด้วยการเคารพกฎหมายและมีวินัย คำอธิบาย ดำรง หมายถึง (๑) ก. ทรงไว้, ชูไว้, ทำให้คงอยู่, เช่น ดำรงวงศ์ ตระกูล ดำรงธรรม, คงอยู่ เช่น ประเทศชาติ จะดำรงอยู่ได้ด้วยความสามัคคี (๒) ว. ตรง, เที่ยง, มั่นคง, เช่น ไผทของไทยทุกส่วน อยู่ดำรงคงไว้ได้ทั้งมวล (แผลงมาจาก ตรง) แบบอย่าง หมายถึง น. ตัวอย่างที่จะอ้างเป็น บรรทัดฐานได้ รักษา หมายถึง ระวัง เช่น รักษาสุขภาพ ดูแล เช่น รักษาทรัพย์สมบัติ, ป้องกัน เช่น รักษาบ้านเมือง สงวนไว้ เช่น รักษาความสะอาด รักษาไมตรี ภาพลักษณ์หมายถึง น. ภาพที่เกิดจากความ นึกคิดหรือที่คิดว่าควรจะเป็นเช่นนั้น จินตภาพ (อ. image) ดำเนิน หมายถึง ก. เป็นไป เช่น การประชุม ดำเนินไปด้วยดี, ทำให้เป็นไป, เช่น ดำเนินงาน ดำเนินการ ดำเนินชีวิต ชีวิต หมายถึง น.ความเป็น, ตรงข้ามกับ ความตาย เกียรติศักดิ์ หมายถึง น. เกียรติ, เกียรติตาม ฐานะของแต่ละบุคคล | ดำรงตนเป็นแบบอย่างที่ดีและรักษาภาพลักษณ์ ของทางราชการ เช่น ๑. ดำรงตนเป็นข้าราชการและเจ้าหน้าที่ของรัฐที่ดี โดยน้อมนำพระบรมราโชวาท หลักปรัชญาเศรษฐกิจพอเพียง หลักคำสอนทางศาสนา จรรยาวิชาชีพ มาใช้ ในการดำเนินชีวิตและการปฏิบัติหน้าที่อย่างไม่ เบียดเบียนตนเอง เบียดเบียนผู้อื่น ไม่เอาเปรียบ ธรรมชาติและสิ่งแวดล้อม ๒. ปฏิบัติตนเป็นพลเมืองดีในระบอบประชาธิปไตย ด้วยการเคารพต่อกฎหมายและมีวินัย ๓. ไม่กระทำการใด ๆ อันอาจเป็นเหตุให้เสื่อมเสีย เกียรติคุณ ศักดิ์ศรี และชื่อเสียงแห่งอาชีพและ ทางราชการ ๔. ดำรงตนอย่างเหมาะสม ศรัทธาและเคารพต่อ วิชาชีพของตน ๕. พัฒนาตนเองให้มีความอุตสาหะ ขยันหมั่นเพียร ประหยัด ไม่ฟุ่มเฟือยเกินฐานะของตน ๖. รับรู้ถึงความสามารถของตน มองโลกในแง่ดี มีความสามัคคี ช่วยเหลือเกื้อกูล เอื้อเฟื้อเผื่อแผ่ แก่บุคคลอื่น ๗. ประพฤติปฏิบัติตามวัฒนธรรม ประเพณีที่ดีงาม ของสังคมไทยเพื่อสืบทอดวัฒนธรรมความเป็นไทย ให้ดำรงอยู่อย่างยั่งยืน ๘. เผชิญปัญหาอย่างรู้เท่าทัน และควบคุมอารมณ์ มีสติสัมปชัญญะในการตัดสินใจแก้ไขปัญหาด้วยวิธี ที่เหมาะสม ๙. ภาคภูมิใจในความเป็นข้าราชการ ธำรงศักดิ์ด้วย ความถูกต้อง ชอบธรรม อุทิศแรงกายแรงใจ ผลักดัน ภารกิจหลักของตนและหน่วยงานให้บรรลุผลสำเร็จ เพื่อสนับสนุนการพัฒนาชาติและสังคมไทย ๑๐. สำนึกอยู่เสมอในการเป็นข้าราชการที่จะต้อง ประพฤติปฏิบัติตนให้เป็นที่ยอมรับและเชื่อถือ ศรัทธาของประชาชน๑๑. ดำเนินการปกป้องผลประโยชน์ของชาติและ สาธารณะ และประพฤติตนเป็นแบบอย่างที่ดีของ ประชาชน |

-16-

**4. รายละเอียดการนำผลการประเมินพฤติกรรมทางจริยธรรมไปใช้ในการบริหารทรัพยากรบุคคล**

1. ด้านการสรรหา นำรูปแบบกระบวนการและเครื่องมือประเมินพฤติกรรมจริยธรรมไปประกอบใน การสรรหาเจ้าหน้าที่ของรัฐ

2. ด้านการพัฒนา นำรูปแบบการพัฒนาที่เชื่อมโยงกับผลการประเมินพฤติกรรมทางจริยธรรมเพื่อ ลดจุดอ่อนในระบบบริหารงานบุคคลภาครัฐอย่างแท้จริง

3. ด้านการประเมินผลการปฏิบัติงาน (ใช้ประโยชน์) แทรกแนวทางการประเมินมาตรฐานจริยธรรม ในแบบฟอร์มการประเมินผลการปฏิบัติราชการประจำปี เพื่อส่งเสริมการใช้/แสดงพฤติกรรมทางจริยธรรมให้ ปฏิบัติอย่างสม่ำเสมอเป็นประจำทุกปี

4. ด้านการรักษาไว้ซึ่งบุคลากร สร้างเครื่องมือประเมินพฤติกรรมทางจริยธรรมในการเลื่อนระดับ ตำแหน่งเพื่อให้ภาครัฐรักษาและได้ผู้นำที่มีคุณธรรมและจริยธรรม

**5. ปัญหา/อุปสรรค และข้อเสนอแนะ**

- ขาดการติดตาม สอดส่อง และประเมินผลพฤติกรรมทางจริยธรรมของเจ้าหน้าที่อย่างต่อเนื่อง **ข้อเสนอแนะ**

- มีการศึกษาข้อมูล ได้แก่

1. กฎหมายทีเกี่ยวข้องกับพฤติกรรมทางจริยธรรม หรือการนำพฤติกรรมเชิงพฤติกรรมไปใช้ใน กระบวนการด้านทรัพยากรบุคคลของข้าราชการครูและบุคลากรทางการศึกษา เพื่อนำมาปรับใช้ในการบริหารงานกับหน่วยงาน

2. วรรณกรรมวิจัยต่าง ๆ และแนวทางที่ดีต่าง ๆ เช่น องค์ความรู้ทฤษฎี รูปแบบ หรือเครื่องมือ เชิงพฤติกรรมทั้งในและต่างประเทศ เพื่อนำมาปรับใช้ในการบริหารงานกับหน่วยงาน

**ข้อเสนอแนะอื่น ๆ** **ต่อการนำการประเมินจริยธรรมไปใช้ในการกระบวนการบริหารทรัพยากรบุคคล**

* ส่งเสริมและสนับสนุนบุคลากรที่มีความประพฤติทางจริยธรรมอันดี สมควรพิจารณาให้ความดี

ความชอบและได้รับการยกย่อง เชิดชูเกียรติ ประกอบในการกระบวนการบริหารทรัพยากรบุคคล

(ลงชื่อ) ผู้รายงาน (ลงชื่อ) ผู้ตรวจสอบ

(นางสาวอัมไพ บุญมี) (นางสาวดวงกมล เครือทรัพย์)

ผู้ช่วยผู้อำนวยการกลุ่มบริหารงานบุคคลฯ ผู้ช่วยผู้อำนวยการโรงเรียนคลองกิ่วยิ่งวิทยา

(ลงชื่อ) ผู้อนุมัติ

(นางสาวสมปอง โพธิ์ศรี)

ผู้อำนวยการโรงเรียนคลองกิ่วยิ่งวิทยา